משמר הגבול ותנועת גיבורים קטנים חתמו על אמנה | פורטל הכרמל
משמר הגבול ותנועת גיבורים קטנים חתמו על אמנה
"בזכות שיתוף פעולה זה, החיל והעמותה כאחד, גורמים מדי יום למאות ילדים להרגיש שייכים, אהובים וחלק בלתי נפרד מהחברה הישראלית, מטרתנו לטעת בליבם חלומות ולהיות עבורם ועבור הסובבים אותם מקור עוצמה ותקווה למען חברה סבלנית יותר".
30.11.-0001 מאת: פורטל הכרמל
חיל משמר הגבול של משטרת ישראל ותנועת גיבורים קטנים חתמו הערב על אמנה לחיזוק שיתוף הפעולה בין הארגונים.
נכתב בין היתר באמנה עליה חתמו הערב מפקד משמר הגבול, ניצב יעקב(קובי) שבתאי וד"ר יריב וינצר מייסד ונשיא עמותת גיבורים קטנים.
במעמד מפקד מג"ב, נשיא העמותה, סגל הפיקוד של מג"ב ואורחים נכבדים נחתמה הערב אמנה היסטורית במוזיאון משמר הגבול שבצומת עירון.
תנועת "גיבורים קטנים" מבוססת כולה על פעילות התנדבותית ללא שכר בקרב ילדי החינוך המיוחד הסובלים ממוגבלות שכלית. החל משנת 2012 משמר הגבול נמצא בקשר הדוק עם התנועה וזה בא לידי ביטוי בכך שמדי שבוע יוצאים לוחמים ולוחמות, מתנדבים ומתנדבות של מג"ב לסיורי שטח משותפים של ילדי "גיבורים קטנים" יחד עם מתנבי התנועה. הערב כאמור נחתמה אמנה הממסדת ומרחיבה את שיתוף הפעולה בפרויקטים מיוחדים, פעילויות משותפות, אירוע בר המצווה השנתי ועוד.
אנו במג"ב רואים חשיבות רבה בחיזוק ושימור קשר זה, בין החיל לבין העמותה, המסייע לקידום ערכים משותפים ולהפריה הדדית בין קציני ושוטרי משמר הגבול העושים שירותם בסדיר, במילואים וכמתנדבים לבין מתנדבי גיבורים קטנים. קשר זה משמעותי ביותר לרווחת האוכלוסיה בעלת הצרכים המיוחדים אשר זוכה להינות מפעילות העמותה.
באמצעות פעילות משותפת זו לומדים ומלמדים לוחמי החיל פרק בסובלנות, בכבוד האדם ובערבות הדדית שכן עוצמתה של החברה נמדדת ביכולותיה לטפל בחוליות הרגישות בשרשרת. כך נחתמת האמנה בין הצדדים עליה חתומים מפקד מג"ב ונשיא העמותה.
מצ"ב קישור לתמונות מהאירוע.